Setya Novanto nabrak togor

Setya Novanto nabrak togorya iku kedadéan nabraké mobil kang ditumpangi déning Ketua DPRSetya Novantoing Dalan Permata Berlian, Jakarta, 16 Novèmber 2017 wengi. Prastawa iki dadi ramé ing parembugan amarga ing wektu kuwi, Setya Novanto lagi dadi beburonéKPKing prakarakorupsi KTP Elektroniklan dina sadurungé kawartaaké ilang nalika dijujul-peksa déning KPK.
Kedadéan iki wiwité saka Setya Novanto kang sanajan dadi beburon, nanging nyaguhi ngayahi wawancara ing kantorMetro TVing Kedoya,Kebon Jeruk,Jakarta Kulon. TetungganganToyota Fortunerwerna ireng nomer B1372ZLO kang disupiri déning jurnalis Metro TV Hilman Mattauch dumadakan oling, nyénggol wit ing pinggir dalan banjur nabraktogor. Saka katerangan para seksi, sopir Fortuner mau kurang konsentrasi amarga disambi rerembugan karo Setya Novanto.
Saka kedadéan iki, mobil Fortuner ngalami kerusakan rupa kap ngarep péyok, pèlek ngarep pecah, lan sapérangan kaca uga pecah. Déné Setya Novanto, nandang tatu ing sirah, semaput banjur digawa menyang Rumah Sakit Permata Hijau.Déné pengacara Fredich Yunadi awèh katrangan menawa sirahé Setya Novanto abuh sagedhénébakpaolan ngalamigagar otak.
Masyarakat kang sawatara wektu mangertèni Setya Novanto kang tansah éndha nalika bakal dipriksa KPK banjur padha uluk rembug manéka warna. Jusri Palubuhu saka Jakarta Defensive Driving Consulting (JDDC) awèh katrangan menawa nilik saka kaanan mobil Fortuner sawisé cilaka, banteré tunggangan mau ora punjul saka 20 km/jam. Panduga iki dhedhasar saka lampu ngarep kang ora pecah lanairbagkang ora mlembung. Déné racakéairbagbakal otomatis lumebung menawa nabrak kanthi kecepatan sadhuwuré 20 km/jam. Nanging dhèwèké uga ora nampik menawa sanajan ora sepira banter nanging kedadéan iku bisa gawé tatu kang abot tumrap penumpang kang ana ing larikan mburi.
Saliyané iku masyarakat uga padha ngomentari kaanantogorkang ditabrak mau, déné kahanané tetep lempeng lan jejeg kaya ora ana tilas kedadéan apa-apa. Mangka saka kabar kang nyatakaké kaanan Setya Novanto nandang tatu abot, masyarakat padha duwé panduga menawa prastawa iki mung dadi rerékan Setya Novanto kanggo éndha saka ukuman. Rong wulan sadurungé kedadéan iki, Setya Novanto uga gawé ramé amarga awèh alesan ora bisa netepi panyeluké KPK amarga merga lagi lara lan nginep ingICUkanthi buktipoto Setya Novanto ing ICU.
Masyarakat Anti Korupsi Indonesia(MAKI) kang dina sadurungé gawésayembarabakal awèh bebungah 10 yuta marang sapa kang bisa nemokaké Setya Novantobanjur nyatakaké bebungah mau bakal disumbangaké marangbocah yatimdènè sadurungé nyatakakém enawa bebungah mau dadi haké togor kang ditabrak.Saliyané iku ing médhia sosial uga padha ramé nulis guyonan kanthi tetenger#savetianglistriklan padha gawé gambarmemekang surasané kanggo geguyonan.
PLN kang ngayahi urusan bab kelistrikan uga awèh katrangan menawa togor kang katabrak mau dudu cagak kabel listrik nanging cagaklampu pepadhang umum.
Toyota Fortuner kang nandang rusak kang abot uga dadi rembug déné lumayu ora sepira banter nanging pinuju cilaka bisa rusak lan gawé cilaka kang numpak. Kaanan iki dimanfangataké déning pabrikan liya kang uga gawé tetunggangan kang saèmper kanggo nawakaké gegawéané kang luwih aman, kaya taMitsubishi Pajero.